Abdul Hussein

Abdul Hussein (s. Libanon 1997) on libanonilaissyntyinen Suomen palestiinalainen ammattivapaaottelija. Hän ottelee arabiemiraattilaisessa UAE Warriors -ammattivapaaotteluorganisaatiossa. Aikaisemmin Hussein otteli helsinkiläisessä Cage MMA Finland -ammattivapaaotteluorganisaatiossa.

Hussein syntyi palestiinalaispakolaisten leirillä Libanonissa, josta perhe eteni Suomeen. Suomessa Hussein kiinnostui kamppailulajeista vanhemman veljensä innoittamana.

Kamppailu-ura

Amatööriura

Amatööriurallaan Hussein otteli 18 ottelua ja kärsi vain yhden tappion 2015 Euroopan mestaruuskilpailujen karsintaturnauksessa 65,8 kilon sarjassa Hyvinkäällä Jani Häggille. Hussein tiputti painosarjaa 61,2-kiloisiin ja pääsi mukaan Em-kilpailuihin. Hän saavutti amatöörinä IMMAF Euroopan mestaruuden 2015 ja maailmanmestaruuden 2016, sekä useita Suomen mestaruuksia.

Cage MMA Finland

Hussein aloitti ammattiuransa suomalaisen Cage MMA Finland -vapaaotteluorganisaation ottelijana. Hän teki ammattidebyyttinsä 26. marraskuuta 2016, Cage 37 -tapahtumassa, italialaista Adriano Andre Colazingaria vastaan voitokkaasti. Ottelu päättyi toisen erän tyrmäyksellä.

Hussein kilpaili Cage-otteluilloissa kolme kertaa vuoden 2017 aikana. Hussein voitti kaikki kolme otteluaan ensimmäisessä erässä.

Tammikuussa 2018 Hussein tiedotti tehneensä sopimuksen bahrainilaisen Brave Combat Federation -ammattivapaaotteluorganisaation kanssa.

Brave CF

Hussein kärsi ammattiuransa ensimmäisen tappion Brave CF -debyytissään Jordanian Ammanissa, Brave CF 10 -tapahtumassa paikallista Nawras Abzakhia vastaan. Ottelun ensimmäisessä erässä Hussein menetti tajuntansa Abzakhin giljotiinikuristuksessa.

Toiseen Brave CF -otteluunsa 8. joulukuuta 2018 Hussein lähti varusmiespalveluksesta, kesken aliupseerikoulun. Hän kohtasi Etelä-Afrikassa Brave CF 19 -tapahtumassazimbabwelaisen Sylvester Chipfumbun. Ottelu päättyi Husseinin pistevoittoon.

Filippiineillä 15. maaliskuuta 2019 järjestetyssä Brave CF 22 -tapahtumassa Hussein kohtasi paikallisen John Cris Cortonin. Hussein voitti ottelun giljotiinikuristuksella ensimmäisessä erässä.

Brave CF 31 -tapahtumassa Etelä-Afrikan Durbanissa 7. joulukuuta 2019 Hussein päihitti paikallisen Martin DeBeerin ensimmäisessä erässä giljotiinikuristuksella.

Husseinin oli tarkoitus kohdata ruotsalainen Amir Albazi Brave CF 37 -otteluillassa Tukholmassa 18. huhtikuuta 2020. Tapahtuma siirrettiin COVID-19-pandemian vuoksi.

24. syyskuuta 2020 Bahrainissa järjestetyn Brave CF 42 -tapahtuman aamuna Hussein perui ottelunsa terveydellisistä syistä. Husseinin oli tarkoitus kohdata UFC-veteraani ja entinen Bellator MMA -mestari Zack ”Fun Size” Makovsky BRAVE CF Flyweight World Title -turnauksen puolivälieräottelussa. Turnauksen panoksena oli kaikkien aikojen ensimmäinen Brave CF -kärpässarjanmestaruus. Makovsky eteni suoraan turnauksen välieriin.

Hussein kohtasi brittiläisen Muhammad Mokaevin 25. maaliskuuta 2021 Brave 49 -tapahtumassa, Bahrainin kuningaskunnassa. Ottelu käytiin pääosin matossa. Mokaev dominoi kahta ensimmäistä erää ja Hussein kolmatta. Molemmat ottelijat esittivät maailmanluokan mattopainitaitoja. Ottelu päättyi pistetuomioon täysin tuomariäänin brittiläisen hyväksi.

Ammattilaisottelut
 Tulos Tilasto Vastustaja Tyyli Tapahtuma Päivämäärä Erä Aika Paikka HuomautuksiaICE CAGE 716. toukokuuta 2026  Tampere ICE CAGE:n kääpiösarjan mestaruusottelu Voitto15–2 Tyson NamTyrmäys (lyönti)ICE CAGE 626. joulukuuta 202514:25  Espoo ICE CAGE:n kääpiösarjan mestaruusottelu, bonuspalkkio Voitto14–2 Gift WalkerLuovutus (takakuristus) UAE Warriors 6422. lokakuuta 202513:47  Abu DhabiVoitto13–2 Sami YahiaTekninen tyrmäys (lyönnit ja polvet)UAE Warriors 5912. kesäkuuta 202513:44  Abu DhabiVoitto12–2 Eduardo MoraLuovutus (bulldog-kuristus)UAE Warriors 5822. helmikuuta 202522:55  Al AinVoitto11–2 Hansraj SamotaTekninen tyrmäys (lyönnit)UAE Warriors 5428. syyskuuta 202424:25 Abu DhabiVoitto 10–2 Mahmoud Abd El RaoufLuovutus (takakuristus)UAE Warriors 5228. heinäkuuta 2024 1 3:40 Abu DhabiVoitto 9–2 Carlos Eduardo de AzevedoLuovutus (sivukuristus)Hamara MMA vol. 411. joulukuuta 2023 1 1:52 TurkuVoitto 8–2 Ruslan MammadovLuovutus (takakuristus)Carelia Fight 1714. lokakuuta 2023 1 4:44 ImatraTappio 7–2 Muhammad MokaevPäätös (yksimielinen)Brave CF 4925. maaliskuuta 2021 3 5:00 AradVoitto 7–1 Martin DeBeerLuovutus (ninja-kuristus)Brave CF 3112. heinäkuuta 2019 1 2:10 DurbanVoitto 6–1 John Cris CortonLuovutus (ninja-kuristus)Brave CF 2215. maaliskuuta 2019 1 PasayVoitto 5–1 Sylvester ChipfumbuPäätös (yksimielinen)Brave CF 198. joulukuuta 2018 3 5:00 Sun CityTappio 4–1 Nawras AbzakhLuovutus (giljotiinikuristus)Brave CF 103. helmikuuta 2018 1 1:30 AmmanVoitto 4–0 Yari OrsiniTekninen tyrmäys (lyönnit ja polvet)CAGE 4125. marraskuuta 2017 1 4:37 HelsinkiVoitto 3–0 Ilhom AlievLuovutus (giljotiinikuristus)CAGE 409. syyskuuta 2017 1 3:28 HelsinkiVoitto 2–0 Stefan SergheiLuovutus (takakuristus)CAGE 3818. helmikuuta 2017 1 4:40 HelsinkiVoitto 1–0 Adriano Andre ColazingariTekninen tyrmäys (lyönnit) CAGE 3726. marraskuuta 2016 2 1:16 Helsinki

Nyrkkeilyottelut
 Tulos Tilasto Vastustaja Tyyli Tapahtuma Päivämäärä Erä Aika Paikka HuomautuksiaVoitto2–0 Hussein YusufTekninen tyrmäys ICE CAGE 328. joulukuuta 202432:51 VantaaBonuspalkkioVoitto1–0 Ilkka LeppänenPäätös (yksimielinen)ICE CAGE 211. toukokuuta 202435:00  Tikkurila
Lähde:

 Lähteet 

Luokka:Suomalaiset vapaaottelijat
Luokka:Vuonna 1997 syntyneet
Luokka:Elävät henkilöt